CELEX: 32013R0196
Language: ro
Date: 2013-03-07 00:00:00
Title: Regulamentul de punere în aplicare (UE) nr. 196/2013 al Comisiei din 7 martie 2013 de modificare a anexei II la Regulamentul (UE) nr. 206/2010 cu privire la noua rubrică referitoare la Japonia în lista cu țări terțe sau cu regiuni ale acestora din care sunt autorizate importurile în Uniunea Europeană de anumite categorii de carne proaspătă  Text cu relevanță pentru SEE

8.3.2013   
            
            
               RO
            
            
               Jurnalul Oficial al Uniunii Europene
            
            
               L 65/13
            
         REGULAMENTUL DE PUNERE ÎN APLICARE (UE) NR. 196/2013 AL COMISIEI
   din 7 martie 2013
   de modificare a anexei II la Regulamentul (UE) nr. 206/2010 cu privire la noua rubrică referitoare la Japonia în lista cu țări terțe sau cu regiuni ale acestora din care sunt autorizate importurile în Uniunea Europeană de anumite categorii de carne proaspătă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 teza introductivă, articolul 8 punctul 1 primul paragraf și articolul 8 punctul 4,
   întrucât:
   
               (1)
            
            
               Regulamentul (UE) nr. 206/2010 al Comisiei din 12 martie 2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară (2) stabilește condiții sanitare pentru importul de animale vii și de carne proaspătă. În conformitate cu Regulamentul (UE) nr. 206/2010, carnea proaspătă destinată consumului uman poate fi importată numai dacă provine de pe teritoriul unei țări terțe sau al unei regiuni a unei țări terțe aflate pe lista din partea 1 a anexei II la regulamentul respectiv și dacă îndeplinește cerințele relevante.
            
         
               (2)
            
            
               Japonia a solicitat să fie inclusă în listă pentru importul de carne de vită proaspătă în Uniune, iar auditul efectuat de Comisie în Japonia, în 2008, cu privire la carnea de vită a confirmat faptul că cerințele sunt îndeplinite. Totuși, includerea în listă a fost amânată din cauza izbucnirii febrei aftoase în Japonia, în 2010.
            
         
               (3)
            
            
               De atunci, Japonia a eradicat febra aftoasă pe teritoriul său și a fost recunoscută ca „indemnă fără vaccinare” de această maladie de către Organizația Mondială pentru Sănătatea Animalelor (OIE).
            
         
               (4)
            
            
               Astfel, Japonia oferă suficiente garanții în materie de sănătate animală și a solicitat din nou să fie inclusă în lista țărilor terțe autorizate pentru importul de carne proaspătă de vită în Uniune.
            
         
               (5)
            
            
               Prin urmare, trebuie să se permită importul în Uniune de carne proaspătă de vită din Japonia.
            
         
               (6)
            
            
               Prin urmare, partea 1 a anexei II la Regulamentul (UE) nr. 206/2010 trebuie modificată în consecință.
            
         
               (7)
            
            
               Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   În partea 1 a anexei II la Regulamentul (UE) nr. 206/2010, după rubrica referitoare la Islanda, se introduce următoarea rubrică referitoare la Japonia:
   
      
                  Codul ISO și numele țării terțe
               
               
                  Codul teritoriului
               
               
                  Descrierea țării terțe, a teritoriului sau a părților acestora
               
               
                  Certificat sanitar-veterinar
               
               
                  Condiții specifice
               
               
                  Data limită (3)
                  
               
               
                  Data de începere (4)
                  
               
            
                  Model(e)
               
               
                  GS
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
               
                  7
               
               
                  8
               
            
                  „JP – Japonia
               
               
                  JP
               
               
                  Întreaga țară
               
               
                  BOV
               
               
                   
               
               
                   
               
               
                   
               
               
                  28 martie 2013”
               
            
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 martie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 18, 23.1.2003, p. 11.
   
      (2)  JO L 73, 20.3.2010, p. 1.
   
      (3)  Carnea obținută de la animale sacrificate la data indicată în coloana 7 sau înainte de această dată poate fi importată în Uniune timp de 90 de zile de la data respectivă. Loturile transportate pe vapor, în largul mării, pot fi importate în Uniune în cazul în care sunt certificate înainte de data indicată pe coloana 7, timp de 40 de zile de la data respectivă. (N.B: în cazul în care nu este menționată nicio dată în coloana 7, aceasta înseamnă că nu există restricții temporale).
   
      (4)  Doar carnea obținută de la animale sacrificate la data indicată în coloana 8 sau ulterior acestei date poate fi importată în Uniune (în cazul în care nu este menționată nicio dată în coloana 8, aceasta înseamnă că nu există restricții temporale).